I 2008 skilte Fosen Trafikklag og Namsos Trafikkselskap ut sine sjøverts virksomheter og etablerte egne datterselskaper. Disse ble så slått sammen til et selskap og 11. september 2008 ble FosenNamsos Sjø AS stiftet. Fra 2009 har selskapet vært en del av Torghattenkonsernet. Selskapet driver ferje- og hurtigbåtsamband i Midt-Norge og Hordaland, og har avdelingskontor i Namsos.